cyanic-selkie/wikianc huggingface dataset:
Շարժասանդուղք
Շարժասանդուղք (escalator, կազմված է բառի նման, escalade՝ գրոհման սանդուղք բառից, որն իր հերթին կազմված է ՝ սանդուղք բառից), ամբարձիչ-փոխադրող մեքենա 30—35° հորիզոնական թեքությամբ, շարժվող աստիճաններով սանդուղք, որը նախատեսված է մարդկանց մի մակարդակից մյուսը տեղափոխելու համար։ Սանդուղքի աստիճանները սովորաբար ամրացած են փակ շղթային, որը շարժման մեջ է մտնում մեխանիկական ռեդուկտորի կամ գծային շարժակի օգնությամբ էլեկտրական շարժիչից ։
Շարժասանդուղքները տարածված են մետրոպոլիտեններում, կայարանատներում, առևտրի խոշոր կենտրոններում, գետնանցումներում։ Երբեմն կիրառվում են նաև բարդ ռելիեֆ ունեցող քաղաքներում՝ որպես ֆունիկուլյորի երկընտրանք ։
Առանց աստիճանների շարժվող ուղիները կոչվում են տրավոլատորներ։
Պատմություն
Այսօրինակ առաջին մեխանիզմը արտոնագրվել է ամերիկացի գյուտարար Նաթան Էյմսի կողմից 1859 թվականի մարտի 9-ին, սակայն «շրջանաձև շարժվող սանդուղքի» (revolving stairs) այդ արտոնագիրը՝ № 25,076, երբեք ոչ մեկի կողմից չի օգտագործվել։ Տասնամյակներ անց՝ 1892 թվականի մարտի 15-ին, ամերիկացի Ջես Ռենոն արտոնագրեց «թեք ամբարձիչի» իր հայտնագործությունը (inclined elevator): Նրա՝ աշխարհում առաջին շարժասանդուղքն ի հայտ եկավ 1894 թվականին Նյու Յորքի Քոնի Այլընդ (Coney Island) այգում՝ որպես զբոսաշրջիկների համար նախատեսված ատրակցիոն։
Մետրոպոլիտենի կայարաններից առաջինը, որտեղ տեղադրվել է շարժասանդուղք (1911 թվական), Լոնդոնի մետրոպոլիտենի Էրլս-կորտ (Earl's Court) կայարանն էր։
Առաջին շարժասանդուղքները հարթ, առանց աստիճանների, շարժվող ուղիներ էին։ Ավելի ուշ դրանց բռնակներ ավելացրին, իսկ ժամանակակից տեսքը ձեռք բերեցին 1921 թվականին ։
Գործնականում հենց սկզբից նրանք, ովքեր ոչ թե քայլում էին շարժասանդուղքով, այլ պարզապես կանգնում էին դրա վրա, կանգնում էին աջ կողմում, որպեսզի ճանապարհ տան քայլող անցորդներին։ Այդ «ստորգետնյա էթիկետը» այսօր էլ պահպանվում է աշխարհի շատ երկրներում ։
Շարժասանդուղքներ Ռուսաստանում
ԽՍՀՄ-ում առաջին շարժասանդուղքն ի հայտ է եկել Մոսկվայում։ Իսկ առաջին հասարակական կառույցը, որտեղ տեղադրվել է շարժասանդուղք, Մոսկվայի կենտրոնում գտնվող Դերժինսկու հրապարակի «Մանկական աշխարհ» խանութն էր ։ Խորհրդային Միությունում շարժասանդուղքներն առավելապես օգտագործում էին մետրոյում, հազվադեպ՝ կայարաններում, օդանավակայանում, թատրոնում, համերգասրահներում և հասարակական այլ վայրերում։ 1935 թվականից սկսած՝ ԽՍՀՄ-ում ներմուծվում էին միայն ֆիննական «KONE» ընկերության շարժասանդուղքները, որոնք տեղադրվում էին միայն այնպիսի կարևոր վայրերում, ինչպես Կրեմլը, Համագումարների պալատը։ Արտասահմանյան այլ արտադրողները շուկայում հայտնվեցին միայն ԽՍՀՄ-ի անկումից հետո։ Իսկ ժամանակակից Ռուսաստանում հաճախ են շարժասանդուղքներ տեղադրում առևտրի և բիզնես կենտրոններում։
Տեսակներ
Շարժասանդուղքները բաժանվում են երկու հիմնական խմբի՝ թունելային և միջհարկային։
Թունելային շարժասանդուղքները տեղադրվում են թեք, երկար թունելներում՝ մեծ խորությամբ տեղակայված մետրոյի կայարաններում։ Այդպիսի շարժասանդուղքների երկարության հետևանքով դրանց կառուցվածքի և արգելակների հուսալիությանը ներկայացվում են ավելի հատուկ պահանջներ։ Դրանց սպասարկման համար հարկավոր է ունենալ լայն բազրիքներ։
Միջհարկային շարժասանդուղքներն օգտագործվում են շինություններում։ Քանի որ դրանք սովորաբար ազատ հասանելի են, բազրիքներ հարկավոր չեն։
Թունելային և միջհարկային շարժասանդուղքները տարբերվում են թեքության անկյունով։ Մինչև 6 մետր բարձրության դեպքում շարժասանդուղքի թեքության անկյունը պետք է կազմի 30° կամ 35°, իսկ 6 մետրից ավելի բարձրության դեպքում՝ միայն 30° :
Բնութագրեր
Շարժասանդուղքի մեկ կողմի անցանելիության կարողությունը 0,75 մ/վ (մեկ րոպեում 45 մետր) արագության դեպքում տեսականորեն կազմում է 10000 մարդ/ժամ, իսկ իրական կարողությունը սովորաբար կազմում է ոչ ավելի, քան 5000-6000 մարդ վերելքի և մինչև 7500 մարդ վայրէջքի համար ։
Արտաքին հղումներ
Կատեգորիա:Մետրոպոլիտեն Կատեգորիա:Տրանսպորտ Կատեգորիա:Ամերիկյան հայտնագործություններ
Թոնի Վիլենա
Թոնի Էմիլիո Տրինդադե դե Վիլենա (նիդ․՝ Tonny Emilio Trindade de Vilhena, ), հոլանդացի ֆուտբոլիստ, կիսապաշտպան։ Հանդես է գալիս հոլանդական «Ֆեյենորդ»-ի և Նիդերլանդների ազգային հավաքականի կազմում։
Ակումբային կարիերա
Հիմնական թիմի կազմում նա իր դեբյուտը նշել է 2012 թվականի հունվարի 23-ին՝ «Վենլոյի» դեմ խաղում ։ Էրեդիվիզիի շրջանակներում նա իր առաջին գոլը խփել է 2012 թվականի նոյեմբերի 25-ին՝ «ԱԶ Ալկմարի» դեմ խաղում։ Հանդիպումն ավարտվել է 2-0 հաշվով ։ Թիմի կազմում Վիլենան իր երկրորդ գոլը խփել է 2013 թվականի փետրվարի 3-ին՝ «Վիլհեմ II»-ի դեմ խաղում։ Այսպիսով նա դարձել է թիմի ամենաերիտասարդ ֆուտբոլիստը, որը երբևէ խփել է նվազագույնը երկու գոլ Էրեդիվիզիի մեկ խաղում։ Թոնի այս արդյունքին հասել է 18 տարեկան, 31 օրական հասակում ։
2016 թվականի հունիսին «Ֆեյենորդի» ղեկավությունը հայտարարել է, որը Թոնին կշարունակի հանդես գալ հոլանդական թիմում։ Ֆուտբոլիստն այս մասին ասել է, որ ինքը որոշել է մնալ թիմի կազմում անձնական նկատառումներից ելնելով։ Եվ նա ցանկանում է շնորհակալություն հայտնել բոլոր այն թիմերից, որոնք հետաքրքրություն են տածել իր հանդեպ։ Նա ասել է նաև, որ սա ամենաճիշտ քայլն էր այս պարագայում։
2018 թվականի ապրիլի 22-ին Վիլենան թիմի կազմում դարձել է Նիդերլանդների ֆուտբոլի գավաթակիր։
Միջազգային կարիերա
2011 թվականին Նիդերլանդների պատանեկան հավաքականի կազմում ֆուտբոլիստը մասնակցել է Սերբիայում կայացած Եվրոպայի պատանեկան առաջնությանը։ Հավաքականի կազմում Թոնին մասնակցել է Ռումինիայի, Անգլիայի և Գերմանիայի հավաքականների դեմ խաղերին։ Ռումինացիների և գերմանացիների դեմ խաղերում Վիլենան դարձել է 3 գոլի հեղինակ և ճանաչվել է առաջնության լավագույն ռմբարկու։
Նույն տարվա ամռանը հոլանդացին մասնակցել է Մեքսիկայում կայացած աշխարհի պատանեկան առաջնությանը։ Հավաքականի կազմում նա դաշտ է դուրս եկել Կոնգոյի, Հյուսիսային Կորեայի և Մեքսիկայի հավաքականների դեմ խաղերում։
Նիդերլանդների ազգային հավաքական ֆուտբոլիստն առաջին անգամ հրավիրվել է 2013 թվականի մարտի 22-ին, Էստոնիայի և Ռումինիայի հավաքականների դեմ խաղերին մասնակցելու համար, երբ ընդամենը 18 տարեկան էր։
Այդ նույն տարում Նիդերլանդների երիտասարդական հավաքականի կազմում Վիլենան մասնակցել է Իսրայելում կայացած Եվրոպայի երիտասարդական առաջնությանը։ Նա մասնակցել է միայն Իսպանիայի հավաքականի դեմ խաղին ։
Ազգային հավաքականի կազմում Թոնի Վիլենան իր դեբյուտը նշել է 2016 թվականի հունիսի 4-ին՝ [[Ավստրիայի ֆուտբոլի ազգային հավաքական|Ավստրիայի հավաքական]ի] դեմ կայացած ընկերական խաղում ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆեյենորդի ֆուտբոլիստներ Կատեգորիա:Նիդերլանդների հավաքականի ֆուտբոլիստներ
Հոլոքոստի զոհերի հուշարձան
Հոլոքոստի զոհերի հուշարձան (Denkmal für die ermordeten Juden Europas), նացիզմի զոհ դարձած հրեաների հիշատակին նվիրված հուշարձան Գերմանիայի մայրաքաղաք Բեռլինում։
Ստեղծման պատմություն
Հուշարձանը կառուցվել է դեկոնստրուկտիվիստ Փիթեր Այզենմանի նախագծով։
Շինարարությունն սկսվել է 2001 թվականի հոկտեմբերի 30-ին։ Հուշարձանը բացվել է 2005 թվականին։
Հուշարձանը տեղակայված է Բեռլինի կենտրոնում՝ Բրանդենբուրգյան դարպասների և Գերմանիայի նախկին կառավարության բունկերի տարրերի միջև։ Այն ավելի քան 2700 գորշ սալաքարերից կազմված հսկայական դաշտ է։
Հուշարձանի բացմանը հաջորդած մեկ տարվա ընթացքում այնտեղ այցելել է շուրջ երեքուկես միլիոն մարդ։
Արձագանքներ
Հոգեբան Քոլին Էլարդը նշել է այցելուների վրա համալիրի ճարտարապետության յուրահատուկ ազդեցությունը։ Սալաքարերի միջև ընկած անցումները չափազանց նեղ են, որպեսզի կարողանան քայլել երկու մարդ, և միայնակ մնացած այցելուն սկսում է վերապրել զգացումների բարդ ամբողջություն. Կորսվածության զգացումը գորշ սալաքարերի մեջ, որոնց հետևում չի երևում շրջապատող աշխարհը, մոտ մարդու հետ հարկադիր բաժանումը և անօգնականության զգացումը, որն առաջանում է միջանցիկ տարածքներն անցնելիս, հոգում բարձրացնում են վախի, անհանգստության, կարոտի ու միայնության ալիք։ Այդպես ճարտարապետ Փիթեր Այզենմանին հաջողվել է ստեղծել կառույց, որ լի է զգացմունքների բազմաթիվ կարճ, բայց հզոր արձագանքներով, որոնք ստիպված են եղել զգալ հրեաները Երկրորդ համաշխարհային պատերազմի ժամանակ։ Էլարդը նշել է, որ համալիրի հոգեբանական ազդեցությունը պայմանավորված է ճարտարապետական միջոցներով. Էֆեկտը ձեռք է բերվում այցելուի վրա մարմնական ազդեցության միջոցով։ Դուք պետք է դառնաք ինստալյացիայի մաս, անցնեք դրա միջով, կորչեք այնտեղ. միայն այդ ժամանակ ուրիշի սարսափն ու օտար վիշտը կդառնան շոշափելի ու ցնցող։
Արտաքին հղումներ
Կատեգորիա:Հոլոքոստ Կատեգորիա:Բեռլինի հուշարձաններ Կատեգորիա:Հոլոքոստի զոհերի հուշարձաններ
Պարխալ (ամառանոց)
Պարխալ, ամառանոց Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Պարխալ գյուղից 4 կմ հյուսիս-արևմուտք, Ճորոխ գետի ձախակողմյան Պարխալ (Բարխալ) վտակի հովտում ։
Բնակչության մասին տեղեկություններ հայտնի չեն։
Ծանոթագրություններ
Կատեգորիա:Արևմտյան Հայաստանի գյուղեր
Թունելային դիոդ
Թունելային դիդոդները կիսահաղորդիչներ են, որոնց աշխատանքի հիմքում ընկած է քվանտային ֆիզիկայով բացատրվող թունելային երևույթը։ Հիմնականում կիրառվում են մեծ հաճախությունների դեպքում(մինչև 15.5 ԳՀց)։ Առավել հետաքրքիր է, որ լարման որոշակի տիրույթում այս դիոդները ունեն բացասական դիֆերենցիալ դիմադրություն՝ լարումն աճեցնելիս հոսանքի ուժը նվազում է։ Այս դիոդները հայտնաբերել է ճապոնացի գիտնական Լեո Էսակին 1957 թվականին։
Կատեգորիա:Կիսահաղորդչային դիոդներ Կատեգորիա:Ճապոնական հայտնագործություններ
Մելիսանո
Բնակավայրի հովանավորն է սուրբ Անտոնիո Պադովացին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Հայաստանի բասկետբոլի ազգային հավաքական
Հայաստանի բասկետբոլի ազգային հավաքական, ներկայացնում է Հայաստանի Հանրապետությունը բասկետբոլի միջազգային մրցաշարերում և առանձին հանդիպումներում։
Հավաքականի անդամների հավաքագրումը սկսվել է դեռ 2011 թվականից։ Տարիների ընթացքում ազգային հավաքականում են ընդգրկվել աշխարհի տարբեր անկյուններում բնակվող հայազգի բասկետբոլիստներ ։
Հայաստանի բասկետբոլի ֆեդերացիայի (ՀԲՖ) պնդմամբ, նորաստեղծ ազգային հավաքականի նպատակն է 2017 թվականից աշխարհի և Եվրոպայի առաջնությունների ընտրական փուլերին կանոնավոր մասնակցելը ։
2016 թվականին, Անկախ Հայաստանի պատմության մեջ առաջին անգամ հավաքականն իր առաջնաելութն է ունեցել ՖԻԲԱ Եվրոպայի փոքր երկրների առաջնությունում ՝ գրավելով առաջին տեղը ։
Ներկա կազմ
Ներկա պահին Հայաստանի բասկետբոլի ազգային հավաքականի ընդհանուր կազմը բաղկացած է 16 մարզիկից։ ՖԻԲԱ-ի կանոնադրության համաձայն, յուրաքանչյուր հավաքական լիազորված է մեկ արտասահմանցի խաղացող ընդգրկել իր կազմում։ Այդ կերպ ամերիկացի Բրայանտ Դանստոնը դառնում է Հայաստանի հավաքականում ելույթ ունեցող առաջին օտարերկրացին ։
Արտաքին հղումներ
Կատեգորիա:Բասկետբոլի ազգային հավաքականներ Կատեգորիա:Սպորտը Հայաստանում Կատեգորիա:1991 հիմնադրումներ Հայաստանում Կատեգորիա:Հայաստանի սպորտի ազգային հավաքականներ
Երկրաշարժ Կոբեում
Երկրաշարժ Կոբեում (阪神・淡路大震災, Հանշին Ավաձի մեծ երկրաշարժ), Ճապոնիայի պատմության մեջ խոշորագույն երկրաշարժերից մեկը։
Երկրաշարժը եղել 1995 թվականի հունվարի 17-ի առավոտյան՝ տեղական ժամանակով (JST) 05:46-ին։ Նրա ակնթարթային մագնիտուդը կազմել է 6,9 (Ռիխտերի սանդղակով 7,3 մագնիտուդ) ։ Երկրաշարժի օջախը տեղակայված է եղել Ավաձի կղզու տակ՝ 15-20 կմ խորության վրա, և կապված եղել Ակաշի նեղուցում քաղաքի տակ գտնվող տեկտոնիկ բեկման հետ։
Հաշվարկների համաձայն՝ երկրաշարժի ընթացքում զոհվել է 6434 մարդ։ Բնական աղետի հետևանքները՝ 200 000 շենքերի, Հանշին արագընթաց մայրուղու 1 կիլոմետրի, Կոբե նավահանգստում 150 կառամատույցներից 120-ի ոչնչացում, քաղաքի էլեկտրամատակարարման խախտում։ Բնակիչները, ստորգետնյա ցնցումների պատճառով, վախեցել են տուն վերադառնալ, որոնք շարունակվել են մի քանի օր։ Տնտեսական վնասը կազմել է մոտ 10 տրլն իեն կամ 102,5 մլրդ $, կամ այն ժամանակ Ճապոնիայի ՀՆԱ-ի 2,5%-ն ։ Փրկարարական աշխատանքների շինարարության և կազմակերպման մեջ հայտնաբերվել են բազմաթիվ կառուցողական թերություններ։ Կառավարության հանդեպ դժգոհությունն այնքան մեծ էր, որ նույնիսկ մաֆիան (յակուձա) օգնության էր հասել տուժածներին՝ ջուր և սննդամթերք բերելով ։
1995 թվականից քաղաքում յուրաքանչյուր տարի անցկացվում է լույսի փառատոնը՝ ի հիշատակ երկրաշարժի զոհերի։
Արտաքին հղումներ
Կատեգորիա:Երկրաշարժեր այբբենական կարգով Կատեգորիա:Երկրաշարժեր Ճապոնիայում Կատեգորիա:20-րդ դարը Ճապոնիայում
Առաջինը (հեռուստասերիալ)
«Առաջինը» (The First) դրամա ժանրի վեբ հեռուստասերիալ, որը ստեղծել է Բյու Ուիլիմոնը, իսկ գլխավոր դերակատարներն են Շոն Փենը և Նատաշա ՄակԷլհոնը։ Հեռուստասերիալի կենտրոնում են տիեզերագնացների մի խումբ, ովքեր դառնում են առաջին մարդիկ ովքեր այցելել են Մարս։ Հեռուստասերիալը ցուցադրվելու է ամերիկյան Hulu և բրիտանական Channel 4 հեռուստաալիքով։ Հեռուստասերիալը ԱՄՆ֊ում ցուցադրվելու է 2018 թվականի սեպտեմբերի 14֊ից։
Նախապատմություն
«Առաջինը» հեռուստասերիալի հիմքում ընկած է «առաջին մարդկային առաջադրանքը Մարսում», մինչ կատարվում են միջմոլորակային գաղութացման առաջին քայլերը։ Հեռուստասերիալը միայն տիեզերագնացների մասին չէ,այլ նաև նրանց ընտանիքների և սիրած մարդկանց ։
Զարգացում
2017 թվականի սեպտեմբերին Hulu հեռուստաալիքը հայտարարեց, որ նրանք ցուցադրելու են Westward Productions֊ի «Առաջինը» անվանումով հեռուստասերիալը։ Հեռուստասերիալը ստեղծել է Բյու Ուիլիմոն, ով նաև դրա հիմնական սցենարիստներից է։ Ուիլիմոնը և նրա գործընկեր Ջորդան Թափիսը հեռուստասերիալի գործադիր տնօրեններն են ։ Հայտարարվել է, որ հեռուստասերիալի բյուջեն կազմում է մոտավորապես 54.6 միլիոն դոլար ։ 2018 թվականի հուլիսի 16֊ին հայտարարվեց, որ հեռուստասերիալը ԱՄՆ֊ում հեռարձակվելու է 2018 թվականի սեպտեմբերի 14֊ից, Hulu հեռուստաալիքով ։
Քասթինգ
2017 թվականի սեպտեմբերին հայտարարվեց, եր հեռուստասերիալի գլխավոր դերերում լինելու են Շոն Փենը և Նատաշա ՄակԷլհոնը ։ 2017 թվականի հոկտեմբերին հայտարարվեց, որ ԼիզաԳեյ Հեմիլթոնը, Օդեդ Ֆերը, Ջեյմս Ռենսոնը և Հանա Ուեյրը միացել են հեռուստասերիալի դերասանական անձնակազմին  ։ 2017 թվականի նոյեմբերի 3-ին հայտարարվեց, որ Աննա Ջեյքոբի֊Հերոնը նույնպես նկարահանվելու է հեռուստասերիալում։
Նկարահանումներ
Հեռուստասերիալի նկարահանումները նախատեսված էր սկսել 2017 թվականի սեպտեմբերի 18֊ին Լուիզիանա նահանգի Նոր Օրլեան քաղաքում։ Նկարահանումները նախատեսված էր ավարտել 85 օրում, սակայն հետագայում հայտարարվեց, որ հեռուստասերիալի նկարահանումները սկսելու են 2018 թվականի մարտի 9֊ին ։
Մարկետինգ
2018 թվականի հուլիսի 16֊ին հեռուստասերիալից որոշ կադրերից նկարներ օնլայն հրապարակվեցին ։ Հեռուստասերիալի առաջին թրեյլերը թողարկվել է 2018 թվականի հուլիսի 24֊ին ։
Արտաքին հղումներ
Կատեգորիա:2010-ականների ամերիկյան դրամա հեռուստասերիալներ Կատեգորիա:Hulu-ի բնօրինակ ծրագրեր Կատեգորիա:Անգլերեն հեռուստասերիալներ
Մագաղաթ (անձնանուն)
Ծանոթագրություններ
Կատեգորիա:Հայկական իգական անձնանուններ
Մոնսերե
Մոնսերե (Montséret), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 483 մարդ, բնակչության խտությունը` 42.71 մարդ/կմ²։ Բնակավայրը զբաղեցնում է 11.31 կմ² տարածք։
Աշխարհագրություն
Գտնվում է Փարիզ քաղաքից 640 կմ հարավ, Մոնպելիե քաղաքից` 105 կմ հարավ-արևմուտք, Կարկասոն քաղաքից` 40 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 295 աշխատունակ (15-64 տարեկան) բնակիչ, որոնցից ակտիվ էին 214-ը, իսկ ոչ ակտիվները` 81։ Ակտիվության ցուցանիշը կազմում է 72,5 %։ 214 աշխատունակ մարդկանցից աշխատել է 181 անձ (106 տղամարդ և 75 կին)։ Գործազուրկ են եղել 33 անձ (13 տղամարդ և 20 կին)։ 81 անաշխատունակներից 21-ը եղել են աշակերտներ կամ ուսանողներ, 27-ը` թոշակառուներ, իսկ 33-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սարսափների դուռ
Սարսափների դուռ (The Scary Door) հեռուստատեսային «շոու շոուի մեջ»՝ «Ֆուտուրամա» մուլտսերիալում՝ «Իմ բոլոր դետալիկները» սերիալի, «Բոլորը սիրում են հիպնոդոդոշին» շոուի և «Ուշ երեկո Յումորբոտի հետ 5.0» հաղորդման հետ միասին։ Սա 1959—1964 թվականների «Մթնշաղային զոնա» սերիալի պարոդիան է։
Ընդամենը 7 էպիզոդ ունի ։
Նկարագրություն
«Սարսափների դուռ»-ը մուլտսերիալում հայտնվում է 5-րդ էպիզոդում՝ հինգ սարսափելի պատմություններով (սարսափ ֆիլմերի կամ միստիկայի մասին հեռուստահաղորդումների կամ անբացատրելի երևույթների ոճի պարոդիայով)։ Շոուն նաև խաղարկվում է «Futurama Comics» № 28-ով։ Ֆարնսվորտը «Մոլորակային էքսպրես»ի թիմը ուղարկում է շոուի գրասենյակ, որտեղ նրանց հետ տարօրինակ բաներ են տեղի ունենում։
Խաղի մասնակից
Երկրորդ էպիզոդը, ցուցադրված «I Dated a Robot» սերիայում, ծ «Մթնշաղային զոնա»-ի հաջորդ սերիաների՝ «The Fever» (անգլ.), «A Nice Place to Visit» (անգլ.), «Nightmare at 20,000 Feet» (անգլ.), «The Man in the Bottle» (անգլ.) պարոդիան է։ Կլայդ Սմիթ անունով մի մարդ դուրս է գալիս կազինոյից և ընկնում է մեքենայի տակ։ Նա գիտակցության է գալիս խաղային ավտոմատի առջև, խաղում և ջեքփոթ է շահում։
Շոուին հետևող Բենդերը մեկնաբանում է՝ «Ես այդպես էլ գիտեի»։
Բացարձակ չարիք
Երրորդ էպիզոդի գործողությունները (ցուցադրվել են «Spanish Fry» սերիայում) տեղի են ունենում խելագար գիտնականի լաբորատորիայում։ Նա ձեռքի մեջ է պահում կանաչ հեղուկով լի փորձանոթը և ասում է՝
Եվս մեկ էպիզոդ
Չորրորդ էպիզոդը «Աշխարհների պատերազմը» ֆիլմի պարոդիան է։ Ցուցադրվում է մի ֆերմա, որի վրա անակնկալ հարձակվում են այլմոլորակայինները։ Զինվորականները սաստիկ վշտանում են, որ իրենց զենքերը չեն ազդում գրոհայինների վրա։ Ֆերմայի տերը նկատում է, որ ափսեներն ընկնում են, և կադրից դուրս ձայնն ասում է՝ «Եկվորներին ոչնչացրեց Աստծո արարածների մեջ ամենաաննկատելին՝ տիրանոզավր-ռեքսը »:
Այլմոլորակայիններ տիեզերքից
Հինգերորդ էպիզոդում ոչ հայտնի գաղափարներ ունեցող հռչակավոր սենատորի մամլո ասուլիսն է։ Սենատորն ասում է՝
Ամբոխից դուրս է գալիս մի մարդ՝
Մամաջան
Մամաջան, հայկական արական անուն։ Առաջացել է հայերեն մամ՝ «մայր» և պարսկերեն՝ جان «հոգյակ» բառից։ Նշանակում է «մոր հոգյակը, շատ սիրելին»։ Մեկ անգամ հիշատակվել է անթվական մի ձեռագրում ։ Այս անձնանունից է առաջացել Մամաջանյան ազգանունը, որը գործածական է Կովկասում ։
Սարսափների դուռ
Այլմոլորակայիններ տիեզերքից
Սենատորը, դիմակը հանելով այդ մարդու դեմքից, ասում է՝
Ծանոթագրություններ
Կատեգորիա:Ֆուտուրամա
Ջունա Բարնս
Ջունա Բարնս (Djuna Barnes, ), ամերիկացի գրող-մոդեռնիստ, նկարիչ, 1920-1930-ական թվականների Փարիզի կոսմոպոլիտային գործիչներից մեկը։
Կենսագրություն
1912 թվականին նա մոր հետ տեղափոխվեց Նյու Յորք։ Նա աշխատել է որպես լրագրող Vanity Fair և The New Yorker նորաձևության ամսագրերում։ Նրա ընկերների թվում էին Պեգի Գուգենհայմը, Ջեյմս Ջոյսը, Էզրա Փաունդը, Նատալի Բարնին, Գերտրուդ Սթայնը, Բերենիս Էբբոտը, Սիլվիա Բիչը, Էդվարդ Էստլին Կամմինգսը, Էուջենիո Մոնտալեն։ 1927-1931 թվականներին նա սիրահարված էր քանդակագործ Թելմա Վուդին։ Նրա «Գիշերային անտառը» լեսբիական վեպի (1936) նախաբանը գրել է Թոմաս Սթեռնս Էլիոթը, ով խմբագրել է այն։ Երկարատև ընդմիջումից հետո, դեպրեսիայի հետևանքով, հրատարակեց ինքնակենսագրական դրաման՝ Անտիֆոնի բանաստեղծություններով (1958):
1961 թվականին Ջունա Բարնսը ընտրվեց Ամերիկայի արվեստի և գրականության ակադեմիայի անդամ, իսկ 1981 թվականին ՝ արժանացել է Արվեստի ազգային հիմնադրամի կրթաթոշակի ։
Բարնսը անգլիախոս մոդեռնիստների առաջին սերնդի վերջին կենդանի անդամն էր։ Գրողը մահացավ իր 90-ամյակը նշելուց վեց օր անց՝ 1982 թվականի հունիսի 18-ին, Նյու Յորքի իր տանը։
Ազդեցություն
Նա ազդեց Կարեն Բլիկսենի, Թրումեն Կապոտեի, Անաիս Նինի և այլոց ստեղծագործական աշխատանքի վրա։ Ուելսացի բանաստեղծ և հրապարակախոս Դիլան Թոմասը «Գիշերային անտառ» վեպը անվանեց. «արձակագիր կնոջ կողմից երբևէ գրված երեք մեծ գրքերից մեկը», իսկ Ուիլյամ Բիրոուսը՝ «քսաներորդ դարի մեծ գրքերից մեկը»։
Մամե
Մամե, հայկական իգական անուն։ Առաջացել է հայերեն մամ՝ «տատ կամ մայր» բառից ։
Ծանոթագրություններ
Կատեգորիա:Հայկական իգական անձնանուններ
Պատվական Խաչատրյան
Պատվական Գորգիի Խաչատրյան, հայ բանաստեղծ, թարգմանիչ։ Մանկավարժական գիտությունների թեկնածու։ Հայաստանի գրողների միության անդամ (1970): ՀԽՍՀ վաստակավոր ուսուցիչ։ ԽՄԿԿ անդամ 1949 թվականից։
Ստեղծագործություններ
Գրել է հիմնականում մանուկների համար ։ Կատարել է նաև թարգմանչական աշխատանք։ Նրա գործերը թարգմանվել են ռուսերեն, մոլդովերեն, ղազախերեն և այլ լեզուներով։
Ծանոթագրություններ
Կատեգորիա:Հայ բանաստեղծներ Կատեգորիա:Հայ թարգմանիչներ Կատեգորիա:ՀՊՄՀ շրջանավարտներ Կատեգորիա:Հայաստանի գրողների միության անդամներ Կատեգորիա:ԽՄԿԿ անդամներ Կատեգորիա:Մանկավարժական գիտությունների թեկնածուներ Կատեգորիա:ՀԽՍՀ վաստակավոր ուսուցիչներ Կատեգորիա:Երկրորդ համաշխարհային պատերազմի մասնակիցներ
Ճալա (Թորթումի գավառ)
Ճալա, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Թորթում գետի ձախ ափին ։
Ճալա (Կիսկիմի գավառ)
Ճալա, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Կիսկիմ քաղաքից 7 կմ արևմուտք, Ճորոխի ավազանի ձախակողմյան վտակ Պարխալ գետի գետաբերանից 17-18 կմ հարավ-արևմուտք, Ճորոխ գետի ձախ ափին ։
Բնակչության մասին տեղեկություններ հայտնի չեն։
Ծանոթագրություններ
Կատեգորիա:Արևմտյան Հայաստանի գյուղեր
Bad Bunny
Բենիտո Անտոնիո Մարտինեզ Օկասիո (Benito Antonio Martínez Ocasio), ավելի հայտնի է Bad Bunny (Վատ Նապաստակ) անունով, նա ծնվել է 1994 թվականի մարտի 10-ին Պուերտո Ռիկոյում ։ Նա մեծացել է Պուերտո Ռիկոյի Վեգա Բախայի Ալմիրանտե Սուր բարիոյում ։ Աշխատելով հանրախանութում և սովորելով Արեկիբոյում Պուերտո Ռիկոյի համալսարանում, Բենիտոն հանրաճանաչություն ձեռք բերեց SoundCloud-ում։ Հարցազրույցի ընթացքում երգիչը հայտարարել է, որ երգում է 2008 թվականից ։
Վաղ կյանքը և կրթությունը
Բենիտո Անտոնիո Մարտինեզ Օկասիոն ծնվել է 1994 թվականի մարտի 10-ին Պուերտո Ռիկոյի Սան Խուանում ։ Մարտինեսը ցանկանում էր դառնալ երգիչ, երբ նա հինգ տարեկան էր ։
Նա մասնակցեց տեսալսողական հաղորդակցության դասընթացներին Արեկիբոյում Պուերտո Ռիկոյի համալսարանում ։
Մամոց
Մամոց, հայկական իգական անուն։ Առաջացել է հայերեն մամ՝ «տատ» բառի հոգնակի սեռական հոլովից։ Ըստ Հրաչյա Աճառյանի՝ աղջիկը երևի նման էր երկու տատերին, այդ պատճառով էլ այս անունն է ստացել ։ Հիշատակվել է մեկ անգամ անթվական մի հիշատակարանում ։
Ծանոթագրություններ
Կատեգորիա:Հայկական իգական անձնանուններ
Յոակիմ Բեկելար
Կենսագրություն
Յոակիմ Բեկելար նկարչություն է սովորել իր մորեղբոր` Պիտեր Արտսենի արվեստանոցում։ Այստեղ նա սկսում է իր ստեղծագործական ուղին, որում հատուկ տեղ ունեն նրա ժանրային դրվակիկները խոհանոցում, շուկայում և ինչպես հարիր է յուրաքանչյուր նկարչի յուրահատուկ ձեռագիր այլաբանական բովանդակությամբ։ Բեկելարը նկարել է նաև կրոնական թեմաներով։ Նրա «Չորս տարրեր» տետրապտիխում (այժմ պահվում է Լոնդոնի Ազգային պատհերասրահում), օրինակ, «Ջուր» պատկերը համադրում է գոյություն ունեցող ջրային տարրերը, օրգանիզմներն ու երևույթները, ինչպես նաև` նկարի հետին ֆոնում գտնվող Հիսուս Քրիստոսին` Գեթսեմանի լճի մոտ։ 1560 թվականին Յոակիմ Բեկելարը դարձավ անտվերպենյան միյության անդամ։ Յոակիմ Բեկելարի ստեղծագործական կայնքը մեծ ազդեցություն է ունեցել հյուսիսային Իտալիայի նկարիչների աշխատանքների վրա։
Ծանոթագրություններ
Կատեգորիա:Հոլանդացի նկարիչներ
Սյուվյոյա
Սյուվյոյա (Керкешь), գետ Ռուսաստանում, հոսում է Կարելական ինքնավար հանրապետությունում։ Թափվում է Մեծ Շուոյարվի լիճ։ Գետի երկարությունը 12 կմ է։
Ձախ վտակ՝ Շարիկոյա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Կիրվոպորոժսկի հիդրոհանգույցից, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Առաքյալը (Մուրացան)
Առաքյալը - Մուրացանի վիպակներից, որը լույս է տեսել 1902 թվականին «Լումա» ամսագրում։
Սյուժե
«Առաքյալ»-ում պատկերված է մեծ ու ազնիվ գործի կոչված Պետրոս Կամսարյանի առաքելությունը։ Ավարտելով իրավաբանական բարձրագույն դպրոցը՝ Կամսարյանը ուսանողական ժողովում հանդիսավոր կերպով հայտնում է իր որոշումը՝ գնալ հեռավոր գյուղերը և օգնել զրկանքների մեջ գտնվող գյուղացուն։ Նա ծրագրում է պաշտպանել գյուղական հասարակության իրավունքները, կազմակերպել լուսավորության և դպրոցական գործը, բարվոքել գյուղացու տնտեսական վիճակը, գյուղում հիմնել փոխատու գանձարան՝ գյուղացիներին վաշխառուների ձեռքից փրկելու համար։ Կամսարյանը մտածում է այդ բարձր նպատակին զոհել նաև հարուստ հորից ստանալիք ժառանգությունը։ Այս նույն ծրագրերն են դրված նաև Քույր Աննայի գործունեության հիմքում։ Այս դեպքերը ցույց են տալիս, որ Մուրացանը մինչև վերջ էլ չհրաժարվեց իր երբեմնի ռոմանտիկ պատրանքնեից։ Բայց վիպական սյուժեի ընթացքում նա ստեղծում է բուրժուական մտավորականի ռեալիստական կերպար և, հավատարիմ կյանքին, ցույց է տալիս նրա խոսքի և գործի հակասությունը։ Կամսարյանը մեկնում է Հայաստանի գյուղերից մեկը՝ Չիբուխլու, բայց մեկ-երկու օրվա ընթացքում հիասթափվում է իր ծրագրերից։ Թողնելով գյուղը խավարի մեջ ու հարստահարիչների լծի տակ՝ նա փախչում է Թիֆլիս և Բորժոմ, իր հարազատ միջավայրը։ Նա կրկին տիրաբար մտնում է շքեղ պարահանդեսների, գեղեցիկ ու փափկասուն տիկինների, վայելքի ու զվարճալիքների աշխարհը։ «Առաքյալ»-ը երգիծական վիպակ է, Պարոնյանի «Մեծապատիվ մուրացկաններ»-ից հետո հայ գրականության մեջ երկրորդ ծավալուն երգիծական գործը։ Մուրացանը ոչնչացնող ծաղրով ներկայացնում է հայ «ազատամիտ» մտավորականին, հոգեբանական գեղեցիկ նրբերագներով և տպավորիչ հակադրություններով ցույց է տալիս նրա կեղծ ժողովրդասիրությունը։
Կառուցվածքը
«Առաքյալը» ունի հետաքրքրական կառուցվածք։ Այստեղ ստեղծվում են երեք տարբեր միջավայրերի ռեալիստական պատկերներ. առաջինը ուսանողական ժողովն է, որտեղ ոգևորված հայրենասիրական ճառ է ասում Պետրոս Կամսարյանը, երկրորդը՝ հայ գյուղն է իր ցավերով և վշտերով, երրորդը՝ Թիֆլիսն ու Բորժոմը, որոնք փարթամ ու հանգիստ կյանքի հեռավորություններով հրապուրում են Կամսարյանին և ստիպում թաղել իր երբեմնի գաղափարները։ Այս պատկերները կառուցվածքային ամբողջություն են կազմում Պետրոս Կամսարյանի հոգեկան ապրումների բացահայտման և ճամփորդության նկարագրությունների միջոցով, կենտրոնում միշտ էլ պահելով Կամսարյանին՝ Մուրացանը ստեղծում է սոցիալական խոր բովանդակություն ունեցող վիպակ, բարձր արվեստով ասպարեզ է հանում քաղաքի բուրժուական շրջանների շվայտ կյանքի և անծայրածիր խավարի մեջ գտնվող գյուղի հակադրությունը։ Կամսարյանի ճամփորդական տպավորությունների միջոցով նա վիպական գործողություն է հյուսում հայրենի երկրի հիմնական գաղափարի հարստացմանը։ Բացի այդ, Մուրացանը ստեղծում է մի շարք էպիզոդիկ հերոսներ, որոնք ներկայացնում են քաղաքային որոշ խավերի կյանքը և գյուղական աշխարհը։ Շփման մեջ մտնելով գլխավոր հերոսի հետ՝ դրանք ավելի են ընդգծում նրա բացասական գծերը և մեծացնում վիպակի գեղարվեստական ընդգծման ուժը։
Պետրոս Կամսարյանի կերպարը
Կերպարը զարգանում է հոգեկան հակասությունների բացահայտման միջոցով։ Մուրացանը նուրբ դիտողականությամբ ցուցադրում է բուրժուական մտավորականի խոսքի ու գործի հակասությունը։ Կամսարյանը որոշում է օգնել հայ գյուղացուն, բայց նրան դեպի գյուղն է մղում ոչ թե ժողովրդասիրությունը, այլ եսասիրությունը։ Նա երազում է դառնալ հռչակավոր մարդ՝ առաքյալ, որի մասին խոսեն բոլորը, Կամսարյանը գյուղի մասին որևէ հաստատուն տեղեկություն չունի։ Այս աշխարհին նա ծանոթացել էր միայն գրքերի ու հոդվածների միջոցով։ Հենց առաջին իսկ քայլերից նրա հոգում սկսում են կռվել երկու ես՝ «բարի, գաղափարական եսը» և «անձնասիրության եսը»։ Նա անվերջ երկմտում է ու տատանվում։ Այնքան թույլ է նրա որոշումը, որ ծնողների խնդրանքին և գեղեցիկ Ադելինայի հրապույրին դիմանալու համար ամեն անգամ վերցնում և կարդում է «Վերք Հայաստանին» կամ իր ծրագերի հուշատետրը։ Կամսարյանը ծանոթանում է այդ ավերանոցին, գյուղի կյանքին ու մարդկանց, նախատում տանուտերին, քահանային, տիրացու Մոսիին՝ գյուղի կեղտոտության ու տգիտության համար։ Բայց ամեն անգամ տգետ գյուղացիները նրան ծանր վիճակի մեջ են դնում, ներկայացնելով իրենց հետամնացության ու խեղճության իրական պատճառները։ Գյուղացուն հարկավոր են նեցուկ ու պաշտպան, կրթված ուսուցիչ ու ուսումնարան, բայց աղքատ մարդիկ այդ ամենն ստեղծել։ Գյուղի մարդիկ տանջվում են չինովնիկների ու վաշխառուների ճիրաններում, բայց նրանց իրավունքը ոչ ոք չի պաշտպանում։ Կարող են, արդյոք, կամսարյանները օգտակար լինել գյուղին։ Այդ հարցին հեղինակը տալիս է դրական պատասխան։ Կամսարյանը փրկում է աղքատ գյուղացի Սայու ընտանիքը խոջա Միրզայի ճանկերից՝ պաշտպանելով օրենքն ու իրավունքը։ Ամբողջ գյուղը օրհնում է բարերար երիտասարդին, և մի պահ արթնանում է «գաղափարական եսը»։ Մտածում է, որ երեկվա իր կարծիքները գյուղի մարդկանց օգնելու անհնարիության մասին. «Այսօր ահա նա կատարեց մի գործ, որը յուրմով լուծեց մահու կյանքի խնդիր։ Նա վերահաս կործանումից ազատեց մի ընտանիք, և դրա համար քիչ կամ գրեթե ոչինչ աշխատության գործ դրավ...»։ Գիշերը խորհրդածելով օրվա դեպքերի մասին՝ նա մի պահ գտնում է, որ պետք է հնարավոր դարձնել գյուղում ապրելն ու գործելը, հարկավոր է մնալ և փրկել կործանվող ընտանիքներին, պաշտպանել անզոր գյուղացու դատը, փոխել ուսուցանելու վայրենի եղանակը։ Բայց գիշերը ազնիվ խոհերը տեղի են տալիս, երբ բարձրանում է լուսինը, նորից երևում է Չիբուխլուն՝ իր չոր ու անհրապույր տեսարաններով, աթարի դեզերով։ Կամսարյանն անմիջապես փոխում է իր կարծիքը։ Գլխավոր կերպարը կերտված է երգիծական նուրբ հնարքներով, յուրաքանչյուր մանրուքի մեջ բացահայտվում է Կամսարյանի բնավորության ծաղրելի գիծը։ Այն մարդը, որ որոշել է գյուղը փրկել խավարից ու աղքատությունից, սարսափում է, երբ տան կտուրից հող է թափվում գլխարկի ու կոստյումի վրա։ Փափկակենցաղ ու բծախնդիր երիտասարդը գյուղացու տանը ուտում է միայն ձու, մտածելով, թե կեղևի միջով կեղտը չի կարող անցնել։
Գյուղի պատկերը
Մուրացանը իրական գույներով է պատկերել նախահեղափոխական գյուղի կյանքը։ Չիբուխլուն ներկայացված է գլխավոր հերոս Կամսարյանի հայացքով։ Հենց նույն այս միջոցով էլ Մուրացանը գեղարվեստական մեծ ուժով ցուցադրել է գյուղական կյանքի դառնությունները։ Չիբուխլուի մարդիկ գիշեր-ցերեկ աշխատում են։ Տղամարդկանց հետ ծանր լուծը քաշում են նաև կանայք ու երեխաները, բայց այնուամենայնիվ, գյուղում տիրում է անծայր թշվառություն։ Ցարական պաշտոնյան ապտակում է գյուղացուն՝ չթողնելով նրան օգտվել անտառից։ Վաշխառուն հրեշավոր բարձր տոկոսներ է վերցնում և անպատիժ շրջում։ Հայ գյուղը խավարի և հետամնացության մի մոռացված աշխարհ է։ Շատ բնական է Չիբուխլուի նկարագրությունը։ Դա աղբի շերտերով և աթարի դեզերով ծածկված մի վայր է, ուր գետնին կպած տնակները չեն նմանվում մարդկային բնակարանների։ Չափազանց տպավորիչ են դրսևորում նաև հայ գյուղացու ընչազրկությունն ու աղքատությունը։
Բնության պատկերը
Մուրացանը բնապատկերի մեծ վարպետ է։ Նա պատկերում է Հյուսիսային Հայաստանը, Դիլիջանի բնությունը, Աղստևի դալարագեղ հովիտը, լեռնային գեղատեսիլ լիճը՝ Սևանը։ Բնանկարները հագեցված են բանաստեղծական վարակիչ տրամադրությամբ։ Բնության պատկերները հոգեբանական տարբեր վիճակներում ներկայացված են բոլորովին տարբեր երանգներով։ Մուրացանը բնապատկերներով նույնպես ընթերցողի մեջ սեր է արթնացնում հայրենի գյուղի նկատմամբ և հասարակական ուշադրության կենտրոն դարձնում այդ մոռացված աշխարհը։
Արտաքին հղումներ
Կատեգորիա:Մուրացանի ստեղծագործություններ Կատեգորիա:1902 վիպակներ
Վելլո Վարե
Վելլո Իոսիֆովիչ Վարե, էստոնացի հրապարակախոս, խորհրդային ռազմական տեսաբան, ռազմական գիտությունների դոկտոր (1970), գեներալ-մայոր (1977)։ Էստոնացի քաղաքական գործիչ Ռայվո Վարեի հայրն է։
Կենսագրություն
Զինվորական ծառայությունը սկսել է 1941 թվականի հուլիսից, ժողովրդական աշխարհազորի կազմում։ Տալլինի մարտերում ծանր վիրավորվել է։
Ապաքինվելուց հետո ուղարկվել է Տյումենի ռազմական ուսումնարան, որը ավարտելուց հետո կռվել է որպես սպա Բրյանսկի ճակատում։ Մասնակցել է Կուրսկի ճակատամարտին, որտեղ ստացել է միջին կարգի վնասվածք։ Ապաքինվել է հոսպիտալում, 1943 թվականից 1945 թվականը Էստոնական հրաձգային կորպուսի համար զբաղվել կադրերի պատրաստմանբ։
Պատերազմից հետո կարճ ժամանակով ծառայել է Լենինգրադի ռազմական օկրուգում, որից հետո ընդունվել Մ. Վ. Ֆրունզեի անվան ռազմական ակադեմիան։ 1950 թվականին ավարտելով ակադեմիան ոսկե մեդալով, նա տարբեր օկրուգներում եղել է հրամանատարական պաշտոններում, ապա 20 տարի աշխատել է այդ ակադեմիայում։ 1960 թվականին պաշտպանել է թեկնածուական աշխատանքը, 1970 թվականին դոկտորական ատենախոսություններ։ Հաջողված դասավանդման համար ակադեմիայում պարգևատրվել է երկու մրցանակներով։
1989 թվականից 1991 թվականը ընտրվել է ԽՍՀՄ ժողովրդական պատգամավոր։ 1991 թվականից 1999 թվականը աշխատել է Էստոնիայի խորհրդական արտաքին գործերի նախարար։
Վ. Ի. Վարեն Էստոնիայում հայտնի է նաև որպես լեզվաբան (դեռ 1960-ական թվականներից)։ Նա կազմել և հրատարակել է մի քանի բառարաններ (էստոներեն-ռուսերեն, էստոներեն-անգլերեն և այլն)։
Քիթը (պատմվածք)
Քիթը (Нос), ռուս գրող Նիկոլայ Գոգոլի պատմվածք։ Գրվել է 1832-1833 թվականների ընթացքում։ Հրատարակվել է 1836 թվականին «Սովրեմեննիկ» պարբերականում ։
1835 թվականին «Московский наблюдатель» ամսագիրը հրաժարվում է հրապարակել Գոգոլի պատմվածքը։ Ի տարբերություն ամսագրի ղեկավարության, Ալեքսանդր Պուշկինը հավանում է ստեղծագործությունը և համոզում հեղինակին հրատարակել Սովրեմեննիկ ամսագրում 1836 թվականին։ Պատմվածքը արժանացել է բազմաբնույթ և խիստ քննադատությունների։ Արդյունքում պատմվածքի որոշ հատվածներ ենթարկվել են փոփոխության։ Օրինակ՝ Մայոր Կովալյովի և Քթի հանդիպման վայրը՝ Կազանի Աստվածամոր տաճարը, հետագայում փոխվում է (Гостиный двор)։ Պատմվածքի վերջաբանը փոփոխվել է մի քանի անգամ։
Գոգոլն իր պատմվածքը համարում էր սովորական կատակ և երկար ժամանակ չէր համաձայնվում տպագրել ։ Հումորը պատմվածքի բովանդակության հիմնական մասն է կազմում, բայց ոչ՝ միակ հատկանիշը։ «Քիթը» պատմվածքում ծիծաղը միաձուլվում է առօրյա կյանքի տեսարաններին՝ միաժամանակ նկարագրելով այդ ժամանակներին բնորոշ դրվագներ ։
Պատմվածքը ներառված է տարբեր գրքերում, ժողովածուներում, այդ թվում՝ «Պետերբուրգյան պատմվածքներ» ժողովածու (1842 թ.), «Ֆանտաստիկ գրականություն 24 հատորով։ Հատոր 1-ին։ 19-րդ դարի և 20-րդ դարի սկզբի ռուսական ֆանտաստիկ ժանրի արձակ գրականություն» (1986 թ.) , «Ռոմանտիզմի դարաշրջանի ռուսական ֆանտաստիկ գրականություն (1820-1840 թթ.)» (1990 թ.) , «Անսպասելի հյուրեր» (1994 թ.) ։
Սյուժե
Պետերբուրգում ապրող սափրիչ Իվան Յակովլևիչն արթնանալով՝ նոր թխվող հացի հոտ է զգում։ Նախաճաշելիս, երբ հացը բաժանում է 2 մասի, այնտեղ քիթ է տեսնում։ Իրական մարդկային քիթ։
Իվան Յակովլևիչը ճանաչում է քիթը. դա մայոր Կովալյովինն է, ում շաբաթը 2 անգամ սափրում է։ Փաթաթում է թաշկինակով և որոշում է գետը նետել։ Մի քանի անհաջող փորձերից հետո, հասնում է Նևա գետի մոտ, կանգնում կամրջին, ձևացնում՝ իբրև թե ձկներին է նայում և թաշկինակն աննկատ նետում է գետը։ Հանգստացած շունչ քաշելով՝ արդեն պատրաստվում էր գնալ պանդոկ մի բաժակ օղի խմելու, բայց նրան է մոտենում պարեկը և հարցնում թե ինչ էր անում կամրջի վրա ։
Նույն օրը կոլեգիական ասեսոր Կովալյովն արթնանալով նկատում է, որ իր քիթը չկա։ Դիմում է ոստիկանատուն։ Նրա զարմանքն ավելի է մեծանում, երբ հանդիպում է իր սեփական քթին՝ քաղաքի փողոցներով զբոսնելիս՝ ներկայանալով բոլորին որպես բարձրաստիճան պաշտոնյա ։
Պատմվածքի մոտիվներով այլ ստեղծագործություններ
1983 թվականին քսանամյա ռուս նկարիչ Գոլուբենկովը ստեղծում է «Կոլեգիական ասեսորի երազը» կտավը ։
Սանկտ Պետերբուրգում կանգնեցված այլ հուշարձաններ ևս կան ։
Արտաքին հղումներ
Կատեգորիա:Նիկոլայ Գոգոլի պատմվածքներ Կատեգորիա:Ռուսերեն պատմվածքներ
2Ս1 Գվոզդիկա
2Ս1 Գվոզդիկա, խորհրդային արտադրության 122-մմ ինքնագնաց հաուբից։
Տեխնիկական տվյալներ
2Ս1 Գվոզդիկա ինքնագնաց հաուբիցը տեղադրված է ՄՏ-ԼԲ զրահամեքենայի շասսի վրա։ 2Ս1 Գվոզդիկա ինքնագնաց հաուբից երկարությունը կազմում է 7.26 մ, լայնությունը՝ 2.85 մ, իսկ բարձրությունը՝ 2.73 մ։ 2Ս1 Գվոզդիկա ինքնագնաց հաուբիցը շատ թեթև է. նրա քաշը կազմում է ընդամենը 15.7 տ։ 2Ս1 Գվոզդիկա ինքնագնաց հաուբիցի վրա տեղադրված է 122 մմ-անոց Դ-32 հաուբից։ Այն իր մեջ ամբարում է 30 արկեր։ 2Ս1 Գվոզդիկա ինքնագնաց հաուբիցը սնուցվում է 240 ձիաուժ հզորությամբ YaMZ-238V դիզելային շարժիչով՝ զարգացնելով 60 կմ/ժ արագություն, իսկ ջրային տարածքում՝ 4,5 կ/ժ արագություն։ 2Ս1 Գվոզդիկա ինքնագնաց հաուբիցի վառելիքի պաշարը կազմում է 500 կմ։ 2Ս1 Գվոզդիկա ինքնագնաց հաուբիցը պողպատե զրահապատված է։ Այն պաշտպանում է փոքր զենքերից և հրետանային արկերից։
Մարտավարական տվյալներ
2Ս1 Գվոզդիկա ինքնագնաց հաուբիցը շահագործվում է անձնակազմի չորս անդամների՝ այդ թվում հրամանատարի, հրետաձիգի, լիցքավորողի և վարորդի կողմից։ 2Ս1 Գվոզդիկա ինքնագնաց հաուբիցը կրակում է ցանկացած անկյան տակ։ 2Ս1 Գվոզդիկա ինքնագնաց հաուբիցը արձակում է ստանդարտ 122 մմ-անոց ցանկացած արկեր։ 2Ս1 Գվոզդիկա ինքնագնաց հաուբիցը մեկ րոպեում արձակում է 4-5 արկ։ Կրակի առավելագույն հեռավորությունը կազմում է շուրջ 15.2 կմ։ 2Ս1 Գվոզդիկա ինքնագնաց հաուբիցը խոցում է նաև շարժվող տրանսպորտային միջոցներ։
Աղբյուրներ
2S1 Gvosdika
Կատեգորիա:Ինքնագնաց հաուբիցներ
Բարդ ստորադասական նախադասություն
Բարդ ստորադասական նախադասություն, բարդ նախադասության տեսակ, բաղադրիչները կապված են ստորադասական հարաբերությամբ, մի նախադասությունը քերականորեն կախված է մյուսից։
Ստորադասական նախադասության գերադաս և ստորադաս բաղադրիչներ
Ստորադասական նախադասություններում բաղադրիչներից մեկը գերադաս է (գլխավոր), մյուսը՝ ստորադաս (երկրորդական)։ Այս դեպքում երկրորդական նախադասությունը գլխավոր նախադասության ստորոգելին է կամ որևէ լրացումը․ Եթե լռեիր, փիլիսոփա կլինեիր։, Նստել էին, ով ինչպես ուզում էր ։ Գերադաս (գլխավոր) նախադասությունը կարող է լինել միակազմ․ Երազնե՜րս, երազնե՜րս, որ անցան։, Ա՜յ թե ճանաչել ընդերքն ու հողը, ինչպես երևի հողն են ճանաչում լոկ արմատները։ Երկրորդական (ստորադաս) նախադասությունը կարող է լինել կոչականի, վերաբերականի կամ ձայնարկության լրացումը․ Վա՜յ նրան, ով նահանջի։, Երանի՜ նրան, ով հանգչում է խաղաղ։
Ծանոթագրություններ
Կատեգորիա:Նախադասություն
Կա Ֆարսետի
Ծանոթագրություններ
Կատեգորիա:13-րդ դարի հիմնադրումներ Կատեգորիա:Վենետիկի պալատներ Կատեգորիա:Վենետիկի տեսարժան վայրեր
Գրադարանավարները
Գրադարանավարները (The Librarians), ամերիկյան արկածային հեռուստասերիալ, մշակված է Ջոն Ռոջերսի կողմից «Գրադարանավարը» ֆիլմի հիման վրա։ Երկժամյա սերիալի պրեմիերան տեղի է ունեցել 2014 թվականի դեկտեմբերի 7-ին TNT հեռուստաալիքով։ Առաջին եթերաշրջանը, որը բաղկացած է 10 սերիայից, Ռուսաստանում ամբողջությամբ ցուցադրվել է 2015 թվականի փետրվարի 15-ից ՌԵՆ ՏՎ հեռուստաալիքով։
2015 թվականի փետրվարի 12-ին սերիալը երկարաձգեցին մինչև 2-րդ եթերաշրջան (10 սերիա) ։ 2015 թվականի դեկտեմբերի 15-ին հեռուստաալիքը այն երկարաձգեց մինչև 3-րդ եթերաշրջան ։ Սերիալը պաշտոնապես երկարաձգված է մինչև 4-րդ եթերաշրջանը։
Սյուժե
Սերիալը պատմում է չորս մարդկանց մասին, ովքեր ընտրվել են Ֆլին Կարսոնի կողմից, որպեսզի կազմեն նոր գրադարանավարների խումբ։ Նրանք պետք է լուծեն անհնարին գաղտնիքներ, գտնեն և վերականգնեն արտեֆակտներ և կռվեն գերբնական ուժերի հետ։
Առաջին եթերաշրջանում նրանք պայքարում են «Օձերի եղբայրության» գլխում կանգնած անմահ Դյուլակի դեմ։ Երկրորդ եթերաշրջանում պայքարում են Պրոսպերոյի և պրոֆեսոր Մարիարտիի դեմ։
Արտաքին հղումներ
Կատեգորիա:Ամերիկյան ֆենտեզի հեռուստասերիալներ Կատեգորիա:Անգլերեն հեռուստասերիալներ
Ջանեորեն Ներքին
Բնակչություն
XX դարի սկզբում ուներ 70 տուն բնակիչ ։
Ջորջո Ալիմրանտե
Ջորջո Ալիմրանտե (Giorgio Almirante, ), իտալացի քաղաքական գործիչ, նեոֆաշիստական իտալական հասարակական շարժման հիմնադիրն ու առաջնորդը մինչև 1987 թվականի իր հրաժարականը։
Վաղ կյանք
Ալմիրանտեն ծնվել է Սալսոմաջոր-Թերմում, Էմիլիա-Ռոմանիայում, սակայն նրա ծնողները ազնիվ ծագումով Մոլիսացիներ էին։ Նրա մորաքույրը դերասանուհի Իտալիա Ալմիրանտե Մանզինին էր։ Իր մանկությունը նա անց է կացրել թատրոնում, Թուրինում և Հռոմում աշխատած ծնողներից հետո։ 1937 թվականին ավարտել է գրական ֆակուլտետը։
Նախապատերազմյան ֆաշիզմ
Ալմիրանտեն ստացել է դպրոցի ուսուցչի կրթություն, բայց աշխատելո է որպես գրող հռոմեական ֆաշիստական Il Tevere ամսագրում ։ Նրա վրա ազդեցություն է ունեցել լրագրող Տելեզիո Ինտերլանդին, ով նրա գաղափարական ուսուցիչն էր ։ Լինելով մասնագիտությամբ լրագրող՝ Ալմիրանտեն շատ բան է գրել Ինտերլանդի La difesa della razza ամսագրի համար (ռասայական պաշտպանություն) ։ Ալմիրանտեն նաև օգնել է կազմակերպել Իտալիայի սոցիալական Հանրապետությունը (RSI)՝ մշակույթի նախարարի կաբինետի ղեկավար նշանակվելով 1944 թվականին ։
Ընդդիմություն
1950-ական թվականների կեսերին Ալմիրանտեն, մտահոգված դե Մարսանիչի և նրա իրավահաջորդ Արտուրո Միքելինիի պահպանողականության ձգտումներով, թողեց իր պաշտոնը Ազգային խորհրդում՝ ղեկավարության քննադատ դառնալու համար ։ Նա ընդգծել է ֆաշիզմի պրոլետարական ակունքները նոր պահպանողականության դեմ և կողմ է արտահայտվել որակին, այլ ոչ թե կառավարությունում քանակին՝ լիբերալ ժողովրդավարության փոխարեն հավանություն տալով փորձագիտական էլիտաներին ։
Ներքին ընդդիմության առաջնորդ Ալմիրանտեն դեմ չէր օգտագործելու Սև վերնաշապիկների մարտավարությունը, և, իրոք, 1968 թվականին հռոմեական համալսարանի գեղարվեստի ամբիոնում նա պատժիչ արշավախմբի երեք ղեկավարներից մեկն էր՝ ընդդեմ ուսանողական արմատականների։ Սակայն Ալմիրանտեն և նրա շուրջ 200 հետևորդները ջախջախվեցին և ի վերջո հայտնվեցին ոստիկանության պաշտպանության տակ ։
Վերադարձ ղեկավարությանը
Ալմիրանտեն վերականգնել է կուսակցության առաջնորդությունը 1969 թվականին Միքելինիի մահից հետո։ Այդ ժամանակ նրա հայացքները փոքր-ինչ փոխվել էին դեպի ավելի չափավոր դիրքորոշում, քանի որ նա հայտարարեց իր աջակցությունը ժողովրդավարությանը։ Այդ հիմքի վրա նա ձգտում էր MSI-ում ներգրավել ավելի պահպանողական տարրեր՝ միաժամանակ բարեփոխումներ իրականացնելով, որոնք ամրացնում էին կուսակցության քարտուղարի իշխանությունը, որպեսզի ընդդիմությանը դուրս մղեր արմատական միտումից, որի հետ նա կապված էր։ Նա նաև ձգտում էր պատմականացնել ֆաշիզմը և ավելի բացահայտ հղումներ է նետել գաղափարախոսությանը իր քարոզչությունից ու հռետորաբանությունից՝ մասնավորապես մի կողմ դնելով Սև վերնաշապիկն ու հռոմեական հրավառությունը ։
Հրաժարական
Վատ առողջության պատճառով Ալմիրանտեն հեռացավ 1987 թվականին Ազգային Կոնգրեսի առաջնորդի պաշտոնից, իսկ առաջնորդությունն անցավ իր պաշտպան Ջանֆրանկո Ֆինիին ։ Ֆինին Ալմիրանտին մոտ է եղել 1977 թվականից, երբ MSI-ի առաջնորդը Ֆինիին նշանակել է MSI երիտասարդական շարժման ղեկավար, թեև նա միայն 7-րդ տեղն Է զբաղեցրել անդամների քվեարկության մեջ ։ Ֆինին մեծամասամբ անցել է Ալմիրանտեի հետքերով՝ փորձելով Իտալիային խորհրդարանական համակարգից տեղափոխել նախագահական համակարգ ։ Ալմիրանտեն մահացել է Հռոմում 1988 թվականի մայիսի 22-ին։
Արտաքին հղումներ
Կատեգորիա:Իտալիայի պետական գործիչներ Կատեգորիա:Ֆաշիստ առաջնորդներ Կատեգորիա:Իտալացի հակակոմունիստներ Կատեգորիա:Իտալիայի քաղաքական գործիչներ Կատեգորիա:Իտալացի լրագրողներ Կատեգորիա:20-րդ դարի լրագրողներ
Ախվեն
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Ռացիոնալ ֆունկցիա
Սահմանումներ
Ֆունկցիան գոյություն ունի փոփոխականի ցանկացած արժեքի դեպքում, բացի -ի զրո ընդունած արժեքների դեպքում։
Ռացիոնալ արտահայտություն
Ռացիոնալ արտահայտությունը հանրահաշվական արտահայտություն է, որը չի պարունակում  արմատանշան։ Ալյ կերպ  ասած, դա մեկ կամ մի քանի հանրահաշվական մեծություններ են (թվեր և  փոփոխականներ), որոնք միմյանց հետ կապված են թվաբանական  գործողության նշաններով՝  գումարումով, հանումով, բազմապատկումով, բաժանումով, ամբողջ ցուցիչով աստիճանի բարձրացումով, ինչպես նաև տարբեր տեսակի փակագծերով, օրինակ
Ցանկացած ռացիոնալ արտահայտություն կարելի է ներկայացնել ռացիոնալ ֆունկցիայի տեսքով։
Սովորական կոտորակներ
Գոյություն ունեն կանոնավոր և անկանոն ռացիոնալ կոտորակներ, սովորական կոտորակների նման։ Ռացիոնալ կոտորակը կոչվում է կանոնավոր, եթե համարիչի կարգը փոքր է հայտարարինից և կոչվում է կանոնավոր և անկանոն՝ եթե համարիչինը մեծ է հայտարարինից։ Ցանկացած անկանոն կոտորակ կարող է ներկայացվել ամբողջ թվի և կանոնավոր կոտորակի գումարի տեսքով։
Ցանկացած իրական գործակիցներով ռացիոնալ կոտորակ կարելի է ներկայացնել  ռացիոնալ կոտորակների գումարի տեսքով, որոնց հայտարարը հանդիսանում  է (x-a)^k -ն (a-ն  Q(x))-ի իրական արմատն է  կամ -ն (որտեղ x^2+px+q չունի իրական արմատներ), ընդ որում k-ի աստիճանը մեծ չէ  Q(x)  բազմանդամի համապատասխան բազմապատիկ արմատի աստիճանից։ Այս պնդման  հիման վրա  է ապացուցվում ռացիոնալ  ֆունկցիայի  ինտեգրելիության մասին թեորեմը։ Ցանկացած ռացիոնալ ֆունկցիա կարող է ինտեգրվել տարրական ֆունկցիաների միջոցով։ Այս թեորեմի միջոցով  ռացիոնալ ֆունկցիաների դասը մաթեմատիկական անալիզի մեջ դառնում է նշանակալից։
Այս ամենի հետ է կապված  Օստրոգրադսկու մեթոդը,  որը 1844 թվականին առաջարկել է մաթեմատոկոս Միխայիլ Օստրոգրադսկին ։
Ծանոթագրություններ
Կատեգորիա:Ֆունկցիաների տեսակներ Կատեգորիա:Տարրական ֆունկցիաներ Կատեգորիա:Կոտորակներ
Մուսան
Մուսան (Moussan), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 1776 մարդ, բնակչության խտությունը` 119.35 մարդ/կմ²։ Բնակավայրը զբաղեցնում է 14.88 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 90 կմ հարավ-արևմուտք, Կարկասոն քաղաքից` 50 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կիրիլ Սաֆոնով
Կիրիլ Լեոնովիչ Սաֆոնով (Кири́лл Лео́нович Сафо́нов, ), կինոյի և թատրոնի ռուս դերասան։
Կենսագրություն
Կիրիլ Սաֆոնովը ծնվել է 1973 թվականի հունիսի 21-ին Արևելյան Սիբիրում՝ Կրասնոյարսկի երկրամասի Երմակովսկոե գյուղում։
1990-ական թվականների սկզբին ընտանիքը վերադարձել է Կրասնոյարսկի երկրամաս։ Հետագայում նրա մայրն ու քույրերը տեղափոխվել են Աշկելոն (Իսրայել) ։
1997 թվականին Կիրիլ Սաֆոնովը ձախողել է դիպլոմային ներկայացման գլխավոր փորձն ու հեռացվել ինստիտուտի չորրորդ կուրսից (Անդրեյ Գոնչարովի արվեստանոց) ։
1997 թվականից մինչև 1999 թվականը Կիրիլ Սաֆոնովը խաղացել է Մոսկվայի Վլադիմիր Մայակովսկու անվան ակադեմիական թատրոնի բեմում, ապա Մոսկվայի Կ. Ստանիսլավսկու անվան դրամատիկական թատրոնում՝ ռեժիսոր Վլադիմիր Միրզոևի խմբում։
1999 թվականից մինչև 2001 թվականը Կիրիլ Սաֆոնովը դերասան Լեոնիդ Կանևսկու հրավերով աշխատել է Իսրայելի «Գեշեր» թատրոնում։ Թել Ավիվ նա մեկնել էր կնոջ ու դստեր հետ։ Այդ ժամանակ արդեն այնտեղ էին բնակվում նրա մայրն ու քույրերն իրենց ընտանիքների հետ։ Երկու ամսվա ընթացքում Կիրիլ Սաֆոնովը սովորել է եբրայերեն, ինչը համարում է իր ամենամեծ ձեռքբերումներից մեկը ։
Կիրիլ Սաֆրոնովը նաև գրում է բանաստեղծություններ, երգում է, հետաքրքրվում է գեղանկարչությամբ ու լուսանկարչությամբ, սիրում է ակտիվ հանգիստը ։
2016 թվականի հունիսի 26-ին Կիրիլ Սաֆոնովը կատարել է իր դեբյուտը որպես ռեժիսոր. նա Մոսկվայի միջազգային կինոփառատոնի կարճամետրաժ ֆիլմերի մրցույթին է ներկայացրել իր դեբյուտային «Չորրորդը» («Четвёртый») ֆիլմը ։ Նույն թվականին Կիրիլ Սաֆոնովը «Չորրորդը» կարճամետրաժ ֆիլմի համար «Ոսկե Փյունիկ» կինոփառատոնում արժանացել է Յուրի Գագարինի անվան «Ռուբինե Փյունիկ» Դեբյուտ մրցանակի ։
Հնչյունավորում
Կիրիլ Սաֆոնովը հնչյունավորել է ավելի քան հազար ֆիլմ (voiceover), համագործակցել է իսրայելական հեռուստատեսության ռուսալեզու ալիքների, Hallmark հեռուստաալիքի ու Warner Brothers ընկերության հետ։
Արտաքին հղումներ
Կատեգորիա:Ռուս դերասաններ Կատեգորիա:Ռուս կոմպոզիտորներ Կատեգորիա:Ռուս երգիչներ Կատեգորիա:Ռուս բանաստեղծներ Կատեգորիա:Բանաստեղծներ այբբենական կարգով
Ինսեկտոֆոբիա
Ինսեկտոֆոբիա կամ էնտոմոֆոբիա, յուրահատուկ ֆոբիաներից մեկը` կապված միջատների հանդեպ վախի հետ։ Պատկանում է զոոֆոբիայի դասին ։ Ինսեկտոֆոբիան լինում է բոլոր տարիքի մարդկանց մոտ, սկսած մանուկ հասակից ։ Ինսեկտոֆոբիայի առավել տարածված տեսակներն են ապիֆոբիան (վախ մեղուներից) և միրմեկոֆոբիան (վախ մրջյուններից) ։
Առաջացման պատճառներ և ախտանշանները
Ինսեկտոֆոբիան միջատների հանդեպ վախերի ընդհանուր անվանումն է։ Այն կարող է արտահայտվել ինչպես բոլոր տեսակի միջատների, այնպես էլ դրանց առանձին ներկայացուցիչների հանդեպ վախով։ Ինսեկտոֆոբիայի առավել տարածված տեսակներ են համարվում ապիֆոբիան (վախ մեղուներից), միրմեկոֆոբիան (վախ մրջյուններից), կնիդոֆոբիան (վախ խայթող միջատներից) և իզոպտերոֆոբիան (վախ տերմիտներից և փայտակեր միջատներից) ։ Գոյություն ունի տեսություն, ըստ որի այս վախի աղբյուրները գալիս են հնուց, երբ մարդիկ ապրելով անտառներում և քարանձավներում՝ մշտապես շփվում էին կենդանական աշխարհի վտանգավոր ներկայացուցիչների հետ, և որոշ միջատների խայթոցները կարող էին մահացու լինել մարդու համար։ Ինսեկտոֆոբիան կարող է առաջանալ օբյեկտիվ տարբեր պատճառներից, օրինակ, որոշ միջատների հետ բացասական շփումներից՝ մեղվի կամ մրջյունի խայթոցներից և դրանցից հետո զարգացող ալերգիկ ռեակցիաներից հետո։ Ինսեկտոֆոբիայի իռացիոնալ պատճառ կարող է հանդիսանալ միջատների՝ քթի կամ բերանի միջոցով մարմնի մեջ ներթափանցելու հանդեպ վախը, զզվանքը միջատի արտաքին տեսքից ։